**You may use the template below to notify parents/guardians of their student’s participation in the Summer 2015 computer-based NGSSS EOC assessment administrations. Please customize this letter as applicable by modifying the red fields and place the letter on school or district letterhead prior to sending. You may also use this language to post to your school or district website or distribute to parents/guardians via email.**

Chè Paran/Gadyen,

Bi lèt sa a se pou enfòme w elèv ou a pral pran sou òdinatè “End-of-Course (EOC) Assessment” (Evalyasyon Fen Kou) [Repriz Aljèb1/Biyoloji 1/Sivik/ Istwa Etazini] “Next Generation Sunshine State Standards (NGSSS)” (Estanda Pwochen Jenerasyon Eta ‘Sunshine’ la) nan dat [administration day(s)/date(s)]. Yo administre chak evalyasyon NGSSS EOC nan yon sesyon 160 minit, men elèv yo ka travay pou jiska longè yon jounen lekòl tipik. Elèv ou a pral [pral/te gen] yon opòtinite pou l patisipe nan yon egzamen pratik pou vin abitye avèk pwogram nan, kalite kesyon, e zouti Entènèt li pral rankontre e itilize pandan egzamen an. Si oumenm oubyen elèv ou a ta renmen revize pratik sou òdinatè a lakay, ou ka jwenn yon egzamen pratik (yo rele “ePAT”) nan [www.FLAssessments.com/ePAT](http://www.FLAssessments.com/ePAT). Elèv ou a ka pratike pou nenpòt kantite tan li vle anvan egzamen an.

Silvouplè revize règ k ap suiv yo ak elèv ou a anvan egzamen an:

* **Aparèy Elektwonik**—Yo pa pèmèt elèv sèvi avèk okenn aparèy elektwonik, ki gen ladan men ki pa limite a telefòn pòtab e telefòn “smart”, nan kèlkeswa moman pandan egzamen an OUBYEN pandan poz (egz. ale nan twalèt), **menmlè yo fèmen oubyen elèv pa itilize yo.** Si yo jwenn elèv ou a avèk yon aparèy elektwonik, y ap anile egzamen li a.
* **Akseptasyon Règleman Egzamen yo**—TOUT egzamen NGSSS gen ladan yo yon Akseptasyon Règleman Egzamen ki di, “Mwen konprann règleman egzamen yo fèk li pou mwen yo. Si mwen pa suiv règleman sa yo, yo ka anile nòt egzamen mwen yo.” Anvan egzamen an, moun ki ap administre egzamen yo ap li règleman yo pou elèv yo, e elèv yo deklare yo konprann règleman egzamen yo nan klike sou yon bouton radyo ki akote deklarasyon an.
* **Diskite Kontni Egzamen an Aprè Egzamen––**Dènye pòsyon règleman egzamen yo li pou elèv anvan yo siyen anba Akseptasyon Règleman Egzamen yo di, “Aprè egzamen an, ou pa ka revele detay sou tèks oubyen sijè egzamen yo bay pèsonn. Sa gen ladan kèlkeswa kalite kominikasyon elektwonik, tankou voye mesaj tèks, lèt elektwonik, oubyen poste sou Entènèt, pa egzanp, sou sit Entènèt tankou “Facebook,” “Twitter,” oubyen “Instagram.” Silvouplè asire w elèv ou a konprann “diskite” kontni egzamen yo gen ladan nenpòt kalite kominikasyon elektwonik, tankou voye mesaj tèks, lèt elektwonik, oubyen poste sou sit Entènèt “blog” oubyen medya sosyal yo.
* **Anilasyon Egzamen––**Elèv yo responsab pou travay poukont yo nan egzamen an e pou pwoteje repons yo pou lòt moun pa wè yo. Si yo jwenn elèv yo ap triche pandan egzamen an, yo ap anile egzamen yo. FDOE anplwaye yon konpayi sekirite egzamen, “Caveon Test Security” (Sekirite Egzamen Caveon), pou analize rezilta egzamen elèv yo pou detekte modèl repons ki eksepsyonèlman similè. Yo ap anile rezilta elèv nan yon lekòl yo jwenn avèk modèl repons ki ekstrèmman similè.
* **Kite Kanpous la**—Si elèv ou a kite kanpous la anvan li fini yon sesyon egzamen (pou repa midi, yon randevou, oubyen maladi, eks.), yo PAP pèmèt li fini sesyon egzamen an. Si elèv ou a pa santi l byen nan jou egzamen an, li ka pi bon pou l tann e pran egzamen an nan yon jou ratrapaj. Silvouplè sonje pou w pa pran randevou nan jou egzamen yo.

Si w gen nenpòt kesyon konsènan administrasyon egzamen sa a, ou ka kontakte [School Contact] nan [Contact Info]. Pou plis enfòmasyon sou pwogram evalyasyon atravè tout eta a, vizite sit Entènèt FDOE a nan <http://www.fldoe.org/accountability/assessments/k-12-student-assessment>.

Mèsi dèske w sipòte elèv ou a pandan li ap prepare pou egzamen.

Sensèman,

[Principal Name]